Երբ քեզ ընդամենը մոտ տասը օր են տալիս համապետական ընտրություններին նախապատրաստվելու համար, արդեն, հայտնի ռուսական երգի համաձայն, վայրկյանների մասին վերևից չես դատում (Не думать о секундах свысока)։ Ընդ որում` կարևոր չէ, թե ով ես դու` կուսակցության ղեկավար, որի համար նման հնարավորություն սովորաբար մի քանի տարին մեկ է ստեղծվում, թե հասարակ ընտրող, որը ընտրությունների ժամանակ մի փոքր տհաճ «ընտրազանգված» բառով բնութագրվող մեծ ընդհանրության մի մաս է դառնում։